stanford-oval/wikipedia huggingface dataset:
אדגר באררה

| --- | --- |

 לידה:  18 באפריל 1991  (בן 33) Ciudad Miguel Alemán, המדינות המקסיקניות המאוחדות 
 מוקד פעילות:  ארצות הברית 
 תקופת הפעילות:  מ-2011 
 סוגה:  מוזיקת פופ 
 שפה מועדפת:  אנגלית, ספרדית 
 פרסים והוקרה:  Latin Grammy Award for Producer of the Year (2021)  Latin Grammy Award for Songwriter of the Year (2023)  Latin Grammy Award for Best Regional Mexican Song (2023)  Latin Grammy Award for Best Regional Mexican Song (2022)  Latin Grammy Award for Producer of the Year (2023) 
 edgarbarrera.com
 פרופיל ב-IMDb
 
אדגר באררה (בספרדית: Édgar Barrera; נולד ב-18 באפריל 1991) הידוע גם בשם הבמה אדג' (Edge), הוא פזמונאי, מפיק ומוזיקאי אמריקאי שפועל במיאמי, פלורידה. הוא זכה בסך הכול ב-20 פרסי גראמי הלטיניים ובפרס גראמי אחד, בקטגוריית "אלבום הטרופי הלטיני הטוב ביותר" בשנת 2015. הוא כתב והפיק שירים לאמנים ולהקות כמו גרופו פרונטרה (אנ') ("Un x100to" עם באד באני); קרול ג'י ("Mi Ex Tenía Razón" ו-"Gucci los Paños"); מדונה ("Medellín" ו-"Bitch I'm Loca"); פסו פלומה ("Tulum" עם גרופו פרונטרה ו-"Chanel" עם בקי ג'י); שאקירה ("Me Gusta" עם אנואל AA ו-"Clandestino" עם מאלומה); מאלומה ("Hawái", "Sobrio", "11PM", "HP" ו-"ADMV"); מנואל טוריסו ("La Bachata" ו-"El Merengue"); וקמילו ("Indigo",‏ "Vida de Rico",‏ "Favorito",‏ "La Mitad",‏ "El Mismo Aire" ו-"Ropa Cara").
בטקסי פרסי גראמי הלטיניים ה-13, 14, 16, 22 ו-24, באררה היה למוזיקאי עם מרבית המועמדויות בסך הכול; בשנת 2023 היה למוזיקאי עם מרבית המועמדויות בטקס גם כן. בשנת 2024, באררה הוביל את הטקס עם 9 מועמדויות וזכה בשלושה פרסים - פזמונאי השנה, מפיק השנה והשיר המקסיקני האזורי הטוב ביותר על "El Amor de Su Vida" עם Keytin.
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס גראמי | פזמונאי השנה, לא קלאסי | אדגר באררה | מועמדות |  |
| 2024 | פרס גראמי הלטיני | הקלטת השנה | "Mi Ex Tenía Razón" – קרול ג'י | מועמדות |  |
| 2024 | פרס גראמי הלטיני | שיר השנה | "(Entre Paréntesis)" – שאקירה ופרונטרה גרופ | מועמדות |  |
| 2024 | פרס גראמי הלטיני | שיר השנה | "Mi Ex Tenía Razón" – קרול ג'י | מועמדות |  |
| 2024 | פרס גראמי הלטיני | שיר השנה | "Según Quién" – מאלומה וקארין לאון | מועמדות |  |
| 2024 | פרס גראמי הלטיני | השיר המקסיקני האזורי הטוב ביותר | "El Amor de Su Vida" – גרופו פרונטרה וגרופו פירמה | זכייה |  |
| 2024 | פרס גראמי הלטיני | השיר המקסיקני האזורי הטוב ביותר | "Por el Contrario" – בקי ג'י בהשתתפות אנג'לה אגוילאר ולאונרדו אגוילאר  | מועמדות |  |
| 2024 | פרס גראמי הלטיני | פזמונאי השנה | אדגר באררה | זכייה |  |
| 2024 | פרס גראמי הלטיני | מפיק השנה | אדגר באררה | זכייה |  |
| 2025 | פרס גראמי | פזמונאי השנה, לא קלאסי | אדגר באררה | מועמדות |  |
ביאורים

↑  בתור מפיק מוזיקלי
1 2 3 4 5  בתור פזמונאי
הערות שוליים

↑  Condé Nast, Edgar Barrera, el compositor tamaulipeco de Madonna, Ariana Grande, Maluma, JLo y más, GQ, ‏2020-05-06 (ב־Mexican Spanish)
↑  Edgar Barrera | Artist | GRAMMY.com, www.grammy.com
↑  Aprende más sobre los nominados y ganadores actuales y pasados de los Latin GRAMMY Awards | LatinGRAMMY.com, www.latingrammy.com (בספרדית)
↑  Thania Garcia, Latin Grammy Nominations 2024: Edgar Barrera Leads List With 9, Followed by Karol G and Bad Bunny, Variety, ‏2024-09-17 (באנגלית אמריקאית)
↑  Sigal Ratner-Arias, Juan Luis Guerra Wins 4 Awards at 2024 Latin Grammys: Full Winners List, Billboard, ‏2024-11-15 (באנגלית אמריקאית)
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  2024 Latin GRAMMYs: See The Full Winners & Nominations List | GRAMMY.com, grammy.com
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  ISNI: 0000 0004 7611 4370  MusicBrainz: fe697682-1f05-48c8-98da-79a4abdf0e8b
חוסיין אל-הייב

חוסיין אל-הייב (בערבית: حسين الهـَيـْب) הוא ראש המועצה המקומית טובא זנגרייה. כיהן בשנים 1988–2008 ו-2013–2018 ונבחר שוב בפברואר 2024.
יליד טובא, 1953, והראשון בכפר שסיים בית ספר תיכון בסוף שנות ה-60. איש חינוך במקצועו אשר ניהל את בית הספר המקיף ביישוב. סבו הוא חוסיין אל-הייב שהיה ממקימי יחידת הגששים בצה"ל, והוא עצמו קצין במילואים.
בשנת 1988 עם הקמת הרשות, נתמנה לכאן כראש המועצה הראשון, תפקיד בו כיהן ברצף עד שנת 2008 – אז התפטר כיוון שלא הצליח להגדיל את היקף גביית כספי הארנונה ביישוב, דבר שהוביל לכך שהיישוב לא קיבל את מענקי האיזון מהממשלה. במקומו נתמנתה ועדה קרואה בראשות אל"ם (במיל') צביקה פוגל.
עם תום תקופת הוועדה הקרואה לאחר חמש שנים, נבחר אל-הייב שוב לראשות המועצה והמשיך לכהן בתפקיד עד לבחירות ברשויות המקומיות בשנת 2018, אז הפסיד לויסאם עומר שהתמודד מטעם מרצ.
במהלך הקדנציה השנייה שלו, ועל רקע התפתחותו של היישוב, נבחר להשיא משואה בטקס הדלקת המשואות ביום העצמאות בהר הרצל בשנת 1994, לכבוד עובדי הרשויות המקומיות בדגש על מחלקות התברואה והמים, וכן לציון התיאום ושיתוף הפעולה בין הממשלה המרכזי לרשויות המקומיות בתחום שמירת הסביבה, ולכבוד התקווה להצלחת שיחות השלום.
בשנת 1998 הוביל את ההחלטה לקיים ביישוב את קבלת הפנים לראשי המדינה בהם ראש הממשלה נתניהו והשרים בעיד אל-אדחא, למרות הכרזת ועדת המעקב העליונה של הציבור הערבי בישראל על ביטול כל קבלות הפנים לשרים ולראשי המדינה ביישובים הערבים בעקבות הריסת מבנים ליד שפרעם. בעקבות כך כונה בעיתונות הערבית בכינויי גנאי כגון "הרצל" ו"ציוני". אך זכה אל-הייב להערכה מראשי המדינה.[דרוש מקור]
אלהייב היה פעיל במפלגת העבודה, וכן כיהן תקופה מסוימת כיו"ר הפורום של יישובי הבדואים בצפון.[דרוש מקור]
בשנת 2006 הוצמד לו מאבטח על רקע איומים על ביטחונו.
לאחר שהפסיד בבחירות ב-2018 לויסאם עומר, אירעו מספר אירועי הצתה בבניין המועצה. בעקבות כך התקיימה סולחה בין עומר לאל-הייב, בליווי ראש ועדת המעקב מנסור עבאס.
ביולי 2023 הודיעה פרקליטות מחוז מרכז כי החליטה להעמידו לדין לצד ראש המועצה המכהן עומר, ראשי רשויות ובכירים ממספר רשויות נוספות בגין 'עבירות של טוהר המידות', במסגרת טענות לקבלת שוחד מרשת חינוך המפעילה בתי ספר תיכוניים. במרץ 2025 הוגש כתב האישום.
בבחירות לרשות המקומית בפברואר 2024 ניצח את עומר, ונבחר פעם נוספת לראשות המועצה.
הערות שוליים

↑  עודד שלום, יאיר קראוס, "איימו עליי: 'אתה מסתבך עם הצבא של טובא'. ואז ירו בנשק אוטומטי". כך הפך הכפר הבדואי בצפון לשטח הפקר, באתר ynet, 10 בפברואר 2024
↑  אתר המועצה
↑  | אריה נחמני | טובה זנגריה נאמנות בלתי מסויגת, מעריב, 13 באוגוסט 1991
1 2 3  קובי בן שמחון, האש שבוערת, וזו שכבתה, באתר הארץ, 12 בינואר 2012
↑  חסן שעלאן ואסף קמר, היישוב בגליל שהפך למחסן נשק בשליטת עבריינים: סיפורו העגום של טובא זנגריה, באתר ynet, 9 בפברואר 2019
↑  אבנר לוטן, שריף חדש בטובא זנגריה, באתר mynet‏ העמק, 26 באוגוסט 208
↑   טקס הדלקת המשואות 1994, באתר כאן ארכיון
↑  מאבטח ילווה ראש מועצה בגליל בעקבות נסיונות לפגוע בו, באתר ynet, 28 בפברואר 2006
↑  طوبا: عقد لقاء صلح بحضور الرئيس السابق حسين الهيب والرئيس المنتخب وسام عمر
↑   שלמה פיוטרקובסקי, ‏חשד לשוחד: נשקלת הגשת כתבי אישום נגד נבחרי ציבור בדואיים, בעיתון מקור ראשון, 12 ביולי 2023
↑  אתר הבחירות
ערך זה הוא קצרמרבנושא אישים. אתם מוזמנים לתרום לוויקיפדיה ו.
עוצבת הפלדה

ערך זה עוסק באוגדה צה"לית הקיימת כיום. אם התכוונתם לאוגדה בפיקודו של אלוף ישראל טל שלחמה במלחמת ששת הימים, ראו .
| --- | --- |

סמל היחידה
 פרטים
 כינוי:  עוצבת הפלדה
 מדינה:  ישראל ישראל
 שיוך:   צה"ל
 סוג:  אוגדת שריון (סדירה)
 בסיס האם:  מחנה אפיק (מעלה אפרים) מחנה נחל שורק
 אירועים ותאריכים
 תקופת הפעילות:  1971–הווה (כ־54 שנים)
 מלחמות:    מלחמת יום הכיפורים   מלחמת לבנון   מלחמת לבנון השנייה   מבצע צוק איתן מלחמת חרבות ברזל
 נתוני היחידה
 ציוד עיקרי:  טנק מרכבה סימן 4 מ"ב, נגמ"ש מרכבה, נגמ"ש איתן, נמ"ר הנדסי
 פיקוד
 יחידת אם:   פיקוד הדרום
 יחידות בת:   חטיבת גבעתי   חטיבת הנח"ל   עוצבת עקבות הברזל   עוצבת עמוד האש   חטיבה 5
 דרגת המפקד:    תת-אלוף
 מפקדים:  מפורט בהמשך הערך
עוצבת הפלדה (אוגדה 162) היא אוגדה משוריינת רב-זירתית הכפופה לפיקוד הדרום של צה"ל.
מפקד האוגדה הנוכחי הוא תת-אלוף איציק כהן.
מבנה

| חטיבות עוצבת הפלדה> תג | חטיבות עוצבת הפלדה> שם | חטיבות עוצבת הפלדה> מספור | חטיבות עוצבת הפלדה> הערות |
| --- | --- | --- | --- |
חטיבות סדירות
|  | חטיבת גבעתי | 84 | חטיבת חיל רגלים |
|  | חטיבת הנח"ל | 933 | חטיבת חיל רגלים |
|  | עוצבת עקבות הברזל | 401 | חטיבת חיל שריון |
|  | עוצבת עמוד האש | 215 | חטיבה ארטילרית |
חטיבות מילואים
|  | עוצבת השרון | 5 | חטיבת חיל רגלים |
האוגדה מונה כוחות נוספים, ביניהם:
אגד לוגיסטי 6162תרשים מבנה האוגדה לפי תקן נאט"ו לסימון כוחות
גדוד התקשוב "אפיק"
היסטוריה

האוגדה אורגנה בשנת 1971. ערב מלחמת יום הכיפורים שימשה העוצבה כאוגדה סדירה עם השלמות מילואים בפיקודו של אלוף אברהם (ברן) אדן. היא הורכבה אז מחטיבה 500, חטיבת שריון בפיקודו של אלוף-משנה אריה קרן, חטיבה 460 (חטיבת בית-הספר לשריון) בפיקודו של אל"ם גבי עמיר, וחטיבה 217 בפיקודו של אל"ם נתן (נתק'ה) ניר, שהועברה אליה כתגבורת מאוגדתו המטכ"לית של מוסה פלד אוגדה 146 עקב העברתה של חטיבה 7 מהדרום לרמת הגולן.
היסטוריה > מלחמת יום הכיפורים

במלחמת יום הכיפורים הועברו החטיבות הסדירות של האוגדה לאוגדות אחרות. חטיבה 7 הועברה לרמת הגולן והאוגדה קיבלה כוחות אחרים במקום אלה שנלקחו ממנה וכך הייתה למעשה לאוגדת מילואים.
כוחות האוגדה הגיעו לסיני בלילה שבין ה-7 ל-8 באוקטובר, עם שחר יום ב' ה-8 באוקטובר, פתחו במתקפת נגד על ראשי הגשר של הארמייה השנייה בגזרות המרכזית והצפונית של תעלת סואץ. המתקפה הייתה בבחינת כישלון חרוץ עבור צה"ל כאשר 72 טנקים נפגעו וחיילים מגדודו של אסף יגורי והוא עצמו, נלכדו על ידי כוחות מצרים ונלקחו לשבי. כישלון זה הוא שמנע מצה"ל לנקוט פעולות יזומות מאסיביות כנגד המצרים, כאשר למעשה עד ל-14 באוקטובר הוא עסק בעיקר בשיקום הכוח של שלוש האוגדות כהכנה לבלימת ההתקפה המצרית המתקרבת.
ב-14 באוקטובר פתחו כוחות מצרים במתקפה כוללת על כוחות צה"ל, אבל הללו שהיו מוכנים לקראתם השמידו כ-250 טנקים. לאוגדה 162 היה תפקיד חשוב במהלך זה מפני שזו הייתה האוגדה שבגזרתה המצרים תקפו בכוח הרב ביותר.
במהלך מבצע אבירי לב, חצתה האוגדה את התעלה אל הגדה המערבית, שם ניהלה קרבות השמדה מול כוחות הנ"מ והכוחות החיצוניים של הארמייה השנייה והשלישית. יחד עם אוגדת שרון והכוח של קלמן מגן, כיתרו כוחות האוגדה את הארמייה השלישית לאחר שהמצרים הפרו את הפסקת האש של ה-22 באוקטובר. כוחות האוגדה גם ביצעו את ניסיון הכיבוש הכושל של העיר סואץ ב-24 באוקטובר.
לאחר המלחמה שכן בסיס הקבע של האוגדה בביר תמדה, עד לפינוי סיני. אז הועברה למתחם הראשוני הזמני של היאחזות נח"ל גיתית בסמוך למעלה אפרים.
היסטוריה > מלחמת לבנון הראשונה

במלחמת לבנון הראשונה נלחמה האוגדה בגזרה המרכזית תחת פיקודו של תת-אלוף מנחם עינן. ב-6 ביוני אחר הצהריים, נכנסה האוגדה, שהייתה עד אז עתודה פיקודית, בעקבות אוגדה 36 והתקדמה דרך גשר עקיה לכיוון גשר חבוש. במהלך ה-7 ביוני התקדמה האוגדה בציר ההר, עד גשרי הבסרי. בבוקר ה-8 ביוני נתקלו כוחות חטיבה 500 בכוח סורי קטן מחטיבה 85 באזור גשר הבסרי, וחיסלו אותו בקרב קצר. באותו יום הוטל על גדוד מחטיבה 500 לכבוש את ג'זין, אך הגדוד נסוג עקב מטח טילי סאגר, והמשימה הוטלה על כוח דני ורדי, בשלב זה הוטל על האוגדה להגיע לכביש ביירות דמשק, אך האוגדה נבלמה בקרב עין זחלתא.
ב-21 ביוני התקדמה האוגדה לעבר בחמדון ועאליי. האוגדה צלחה את נהר דאמור והחלה לטפס על השלוחה הצפונית המוליכה לבחמדון.
בשל העדר אישור מהדרג המדיני למתקפה, האוגדה התנהלה בזחילות תוך קרבות קשים מול אויב נחוש ובשטח טופוגרפי נחות. בנוסף עקב העדר אישור לפתח מאמצים מקבילים, התרכזה כל הארטילריה הסורית כנגד כוחות האוגדה. הלחימה התנהלה בחלקה הראשון כנגד מארבי נ"ט וטנקים סוריים מרחוק, לאחר מכן משעלתה האוגדה על הרכס, מרואייסאת נעמן ועד כביש ביירות דמשק התנהלו קרבות קשים, בעיקר במסולעת מעל מנצוריה ובשקיף מטלון.
ב-25 ביוני, בזכות התקדמות אוגדה 96 מביירות לכיוון מזרח, והתקדמות האוגדה שתוגברה בחטיבת גולני לכביש ביירות דמשק מדרום, החלו הסורים להימלט מזרחה, במטרה להימלט מכיתור על ידי כוחות צה"ל. כביש ביירות דמשק מביירות ועד רואייסאת צופר, היה בשליטת כוחות צה"ל.
היסטוריה > מלחמת לבנון השנייה

במלחמת לבנון השנייה נלחמה האוגדה שהועברה לפיקוד צפון, בגזרה המזרחית בפיקודו של תת-אלוף גיא צור, האוגדה לחמה בקרב על הסלוקי.
היסטוריה > מבצע צוק איתן

במהלך מבצע צוק איתן לחמה האוגדה, בפיקוד נדב פדן, בצפון רצועת עזה בעיירות בית חאנון, ג'באליה ובשכונת אל-עטטרה. האוגדה, אשר כללה את חטיבת הנח"ל, חטיבה 401 ובה"ד 1, פגעה במחבלים רבים, השמידה מנהרות לחימה ותשתיות אשר שימשו את ארגון החמאס. שבעה מלוחמי האוגדה נהרגו בקרבות.
היסטוריה > הכפפה לפיקוד הדרום

ב-26 בינואר 2016 התקיים טקס מעבר האוגדה מפיקוד המרכז, לפיקוד הדרום, במסגרת ארגון האוגדות הסדירות בתוכנית הרב-שנתית "גדעון". יחד עם מעבר האוגדה לפיקוד הדרום, הוכפפה אליה חטיבת גבעתי (חטיבה 84) שהייתה תחת פיקוד ישיר של מפקדת פיקוד דרום לפני כן.
היסטוריה > מלחמת חרבות ברזל

במהלך מלחמת חרבות ברזל לוחמת האוגדה, בפיקוד תא"ל יצחק (איציק) כהן, בצפון רצועת עזה. האוגדה, על כל כוחותיה, פוגעת במחבלים רבים, משמידה מנהרות לחימה ותשתיות אשר שימשו את ארגון הטרור חמאס.
אוגדה 162 הייתה האוגדה הראשונה שנכנסה לרצועה כחלק מהתמרון הקרקעי ברצועת עזה במלחמת חרבות ברזל, כבר בסוף אוקטובר 2023. האוגדה נכנסה לרצועה מגבולה הצפוני, והובילה את התמרון בצפונה של הרצועה. בתחילת התמרון ובהמשכו הובילה את הקרב בג'באליה ובבית לאהיא, הכניעה מחבלים רבים ואת התשתיות הצבאיות של חטיבת צפון הרצועה של ארגון הטרור חמאס. תוך מספר ימים הגיעה האוגדה לפאתי העיר עזה ולמחנה הפליטים שאטי, והובילה את המתקפות כנגדו, בעומק העיר עזה. האוגדה שיתפה פעולה מצפון עם כוחות אוגדה 36 שבאו מדרום, במטרה לכתר את העיר עזה ולהפעיל לחץ על מוקדי הכוח המרכזיים של ארגון הטרור בצפון הרצועה, והמפקדה הראשית שלו בבית החולים שיפא.
בסוף חודש נובמבר 2023, נכנע חמאס ללחץ הצבאי והסכים לעסקת שחרור חטופים, שבמסגרתה נכללה הפסקת אש. עם תום הפסקת האש, ולאחר הפרות מצד ארגוני הטרור ברצועה, פשטה האוגדה על העיירה ג'באליה ועל מחנה הפליטים שבה בפעם השנייה. האוגדה לחמה גם בעיר עזה, וניהלה מבצע בשכונות א-דרג' וא-תופאח. במשך כל מחצית השנה הראשונה של המלחמה, שלטה האוגדה צבאית בכל צפון רצועת עזה, הכוללת שתי נפות מרצועת עזה, ובהתאם לכך שתי חטיבות של ארגון חמאס.
בחודשים אלו עברו תחת האוגדה חטיבות רבות. מלבד חטיבת הנח"ל, חטיבת גבעתי, חטיבת השריון 401 וחטיבת האש 215, שגם בשגרה פועלות תחת האוגדה; פעלו תחת פיקוד האוגדה, בשלבים שונים של הלחימה, גם חטיבות הכשרה כחטיבה 460 וחטיבה 261, וחטיבות מילואים כחטיבה 551, חטיבה 5 וחטיבה 14.
לאחר יציאת אוגדה 99 ממסדרון נצרים בסוף ינואר 2024, תפסה אוגדה 162 גם את אחריות גזרה זו, כאשר תחתיה חטיבת הנח"ל תופסת את הגזרה באופן קבוע, וחטיבה 401 מובילה את המבצעים והפשיטות באזור. במהלך השהות בגזרה זו יצאה האוגדה למבצעים רבים סביב המסדרון, בהם מבצעים בשכונת זייתון, בשכונת סברה, ובמחנה הפליטים נוסייראת. המבצע המפורסם שבהם היה מבצע ניתוח מקומי בו כתרה האוגדה את בית החולים שיפא, טיהרה את המרחב שמסביבו וסייעה לשייטת 13, לוחמי השב"כ ולוחמי יחידה 504 בפשיטה על בית החולים ובלחימה ממוקדת במחבלים שהתבצרו בתוכו מחדש, לאחר כיבושו בפעם הראשונה בידי צה"ל ועזיבתו.
בסוף חודש אפריל 2024, יצאה האוגדה ממסדרון נצרים והחזירה את הגזרה לאוגדה 99, על מנת להיערך לקרב רפיח. ב-6 במאי נכנסה האוגדה לנפת רפיח, כבשה את מעבר רפיח ונכנסה לתמרון עצים בכל מרחב רפיח. ב-21 באוגוסט הכריז שר הביטחון גלנט כי חטיבת רפיח הוכרעה על ידי אוגדה 162.
ב-6 באוקטובר פורסם כי אוגדה 162 התחילה מבצע נוסף בג'באליה, הקרב השלישי בעיירה זו, לאחר שעזבה את רפיח וציר פילדלפי, ומסרה את אחריות הגזרה לאוגדת עזה. הקרב הסתיים ב-19 בינואר 2025, עם חתימת עסקת החטופים השנייה, ואז יצאה האוגדה מרצועת עזה, לראשונה מאז תחילת התמרון הקרקעי ולאחר יותר משנה של לחימה רציפה.
מפקדי האוגדה

| שם | תקופת כהונה | הערות |
| --- | --- | --- |
| אברהם אדן | 1971 – 1973 | מפקדה בתקופת מלחמת יום הכיפורים. לימים אלוף פיקוד הדרום |
| דב תמרי | 1973 – 1974 |  |
| אמנון רשף | 1974 – 1976 |  |
| דן שומרון | 1976 – 1978 | לימים הרמטכ"ל ה-13 |
| חיים ארז | 1978 – 1979 | לימים ראש אג"א, ואלוף פיקוד הדרום. |
| דן ורדי | 1979 – 1981 |  |
| מנחם עינן | 1981 – 1982 | מפקד האוגדה בזמן מלחמת לבנון הראשונה. לימים ראש אג"א |
| אמנון ליפקין-שחק | 1982 – 1983 | לימים הרמטכ"ל ה-15 |
| דורון רובין | 1983 – 1985 | לימים ראש מחלקת ההדרכה במטכ"ל |
| דני יתום | 1985 – 1986 | לימים ראש המוסד |
| זאב ליבנה | 1986 – 1987 | לימים נספח צה"ל בארצות הברית |
| יצחקי חן | 1987 – 1990 |  |
| עוזי דיין | 1990 – 1992 | לימים סגן הרמטכ"ל |
| שלמה ינאי | 1992 – 1993 | לימים ראש אגף התכנון |
| עמוס מלכא | 1993 – 1995 | לימים ראש אמ"ן |
| איל בן ראובן | 1995 – 1997 | לימים מפקד המכללות |
| יצחק הראל | 1998 – 1999 | לימים ראש אגף התכנון |
| אודי אדם | 1999 – 2001 | לימים מנכ"ל משרד הביטחון |
| אודי שני | 2001 – 2003 | לימים מנכ"ל משרד הביטחון |
| טל רוסו | 2003 – 2005 | לימים אלוף פיקוד הדרום |
| גיא צור | 2005 – 2007 | בתקופת מלחמת לבנון השנייה. לימים מפקד זרוע היבשה |
| עוזי מוסקוביץ' | 2007 – 2010 | לימים ראש אגף התקשוב |
| אגאי יחזקאל | 2010 – 2012 |  |
| מוטי ברוך | 2012 – 2014 | לימים מפקד הגיס המטכ"לי |
| נדב פדן | מאי 2014 – יוני 2016 | לימים מפקד פיקוד המרכז |
| אמיר אבולעפיה | יוני 2016 – יוני 2017 | לימים ראש אגף התכנון |
| עודד בסיוק | יוני 2017 – מאי 2019 | לימים ראש אגף המבצעים |
| סער צור | מאי 2019 – 1 באוגוסט 2021 | לימים מפקד מערך התמרון ומפקד הגיס הצפוני |
| נדב לוטן | 1 באוגוסט 2021 – 20 בספטמבר 2023 | לימים מפקד זרוע היבשה |
| איציק כהן | 20 בספטמבר 2023 – מכהן | מפקד האוגדה במלחמת חרבות ברזל |
הערות שוליים

↑  עמוס הראל, ביקורת חריפה במטכ"ל על תפקוד עוצבת הפלדה בלבנון, באתר הארץ, 26 בספטמבר 2006
↑  שי לוי, ‏תא"ל נדב פדן: "זה לא יהיה כמו עמוד ענן, מעריך שניכנס פנימה", באתר ‏מאקו‏, 13 ביולי 2014.
↑   עמוס הראל, תא"ל נדב פדן: "יכולנו לכבוש גם את כל הרצועה", באתר הארץ, 10 באוקטובר 2014.
↑  אביה שקלאר וגילי קופר, אוגדה 162 מצטרפת לפיקוד הדרום
↑  לילך שובל, מפקד עוצבת הפלדה בפקודת הכניסה לעזה: "הלילה נשמיד את היד שנשלחה לחנוק את צווארינו", באתר ישראל היום, 31 באוקטובר 2023
↑  יואב זיתון, ממלחמה ללחימה: הפשיטות הקטלניות, וסימני שלטון פלסטיני חלופי לחמאס | תמונת מצב, באתר ynet, 24 בפברואר 2024
↑  גלנט: חטיבת רפיח של חמאס הוכרעה, צריך להסתכל עכשיו צפונה, באתר וואלה, 21 באוגוסט 2024
↑  יואב זיתון, גלנט: "חטיבת רפיח הוכרעה. צריך לזכור מה מטרות המלחמה - ולהסתכל עכשיו צפונה", באתר ynet, 21 באוגוסט 2024
↑  יואב זיתון, התחבולה בכניסה לג'באליה, הלקחים מרצח החטופים ברפיח - והאפשרות לירי מעזה מחר, באתר ynet, 6 באוקטובר 2024
↑    ישי אלמקייס, ‏אחרי שנלחמה ברצף מאז 7 באוקטובר: אוגדה 162 יצאה מעזה, בעיתון מקור ראשון, 17 בפברואר 2025
| ישראל אוגדות צה"ל  |
| --- | --- | --- |
| פיקוד הצפון | אוגדת הבשן (210)  • עוצבת הגליל (91)  • עוצבת געש (36)  • עוצבת המפץ (146)  |  |
| פיקוד המרכז | אוגדת אזור יהודה ושומרון (877)  • אוגדה 96 • עוצבת האש (98)  • עוצבת הבזק (99)  • האוגדה המזרחית |  |
| פיקוד הדרום | אוגדת עזה (143)  • עוצבת אדום (80)  • עוצבת הפלדה (162)  • עוצבת סיני (252)  |  |
| פיקוד העורף | אוגדת יערה |  |
| אוגדות צה"ל שפורקו | במאה ה-20: אוגדה 440  • אוגדה 77 • אוגדה 84 • אוגדה 85  • יק"ל  בשנת 2004: אוגדת יהודה  • אוגדה 81 • אוגדה 220  • עוצבת אתגר  • אוגדה 194  אחרי 2004: עוצבת עמוד האש  • עוצבת עידן  |  |
| --- | --- |
בקרת זהויות :  NLI: 987012472876605171
גדוד סיור

לוחמי סיירת חרוב של חטיבת כפיר במהלך מבצע מחנות קיץ, אוגוסט 2024
סיירת חטיבתית (בעבר: גדוד סיור) היא יחידה מובחרת בצה"ל המאגדת את הפלוגות החטיבתיות של חטיבות חיל רגלים. הסיירות החטיבתיות מורכבות מפלוגת סיור ("פלס"ר"), פלוגה שייעודה לוחמה נגד טנקים ("פלנ"ט"), פלוגת הנדסה ("פלחה"ן") וגורמים נוספים. פלוגת הקשר של הגדוד, הפלחי"ק, בדרך כלל אינה חלק מהסיירת אלא חלק ממפקדת החטיבה, אך צוותי הלוחמים של חפ"ק המח"ט שהשתייכו אליה בעבר כיום משתייכים לסיירת (פרט לחטיבת "כפיר") כצוותים לוחמים הנמנים בתוך פלוגת הפלחה"ן (צנחנים, גולני, גבעתי ונחל).
רוב פעילותם של הסיירות החטיבתיות בעת שיגרה מאופיינת בפעילות ביטחון שוטף (בט"ש). בזמן מלחמה ייעוד הסיירת הוא:
סיור קרבי והשגת מודיעין טקטי.
פתיחת שטח לפני החטיבה.
סיוע קרבי.
הפעלת צלפים במסגרת הסיור והסיוע הקרבי.
הפעלת אמצעים ייעודיים כגון נ"ט, חבלה, סיור ותצפית.
לחימה בעומק ובמתארים מורכבים הדורשים רמת לחימה גבוהה.
אורכו של מסלול ההכשרה 14–16 חודשים והוא כולל: טירונות ואימון מתקדם, טירונות יחידה, ניווטים, לוחמה זעירה, לוחמת שטח בנוי מתקדמת, לוחמת תת-קרקע, לוחמה בטרור וקורסים ייעודיים לכל פלגה.
הסיירות

| סמל | שם היחידה | שיוך חטיבתי |
| --- | --- | --- |
|  | סיירת גבעתי | חטיבת גבעתי |
|  | סיירת חרוב | חטיבת כפיר |
|  | סיירת גולני | חטיבת גולני |
|  | סיירת הנח"ל | חטיבת נח"ל |
|  | סיירת הצנחנים | חטיבת הצנחנים |
רקע והיסטוריה > שינוי ייעודי (2020)

בשנת 2021 אחרי שנים ארוכות הגיעה לסיכום עמ״ט הגדס״ר ששינה את פני היחידות ושידרג את יכולותיהם של הגדס״רים באמצעים חדשים, תקצוב ואף שינוי השם לסיירת שמאגדת בתוכה פלגות א (פלס"ר), ב' (פלחה"ן)  ו-ג' (העורב).
אחד השינויים הדומיננטיים בתהליך השינוי הייעודי בהפיכת הגדס"רים לסיירות בא לידי ביטוי בקורס מ"כים. בעבר, יצאו כלל הלוחמים בגדס"ר לקורס מ"כים בביסל"ח. מעתה, בסיירות החטיבתיות יישלחו לקורס רק חלק מהלוחמים – שייבחרו מראש כדי לפקד על הצוותים כשיחזרו. לאחר קורס המ"כים יחזרו המפקדים החדשים ויעברו הכשרה ייעודית נוספת בתוך הסיירות עצמן.
ייעוד הסיירות הוא לשפר את יכולות הלוחמה החטיבתיות על ידי שימוש באמצעים ייעודיים בנוסף לייעודו כסיירת מובחרת חטיבתית. מפקד פלגה בסיירת הוא, בדרך כלל, מפקד פלוגה ותיק לרוב בתפקיד שלישי ובדרגת רב-סרן. מפקד הסיירת הוא קצין בדרגת סגן-אלוף, וסגנו, קצין בדרגת רב-סרן. הסיירות פועל באמצעות שלוש זרועות:
רקע והיסטוריה > שינוי ייעודי (2020) > מפקדה

זוהי פלוגת המפקדה של הגדוד. הפלוגה מורכבת ממחלקות שונות, ובהן מחלקות רכב, חימוש, שלישות, לוגיסטיקה, מודיעין, אמצעי לחימה, ועוד. הפלוגה דומה באופייה לכל פלוגת מפקדה של כל גדוד חי"ר אחר בצה"ל, אך בשל ייעוד גדוד הסיור היא גדולה מעט יותר, ובה בעלי תפקידים נוספים ורבים יותר.
רקע והיסטוריה > שינוי ייעודי (2020) > בית הספר

בית הספר הוא הגוף האחראי על אימון הלוחמים בפלגות הלוחמות, אך בעיקר הכשרת וליווי לוחמי המסלול מרגע עלייתם ליחידה. בראשו עומד רב-סרן, והוא מורכב ממספר מדורים אשר אחראים על סוגים שונים של הכשרות, הסמכות ולוחמות כלליות/ייעודיות שמועברים ללוחמי המסלול.
רקע והיסטוריה > שינוי ייעודי (2020) > פלגות לוחמות

בגדוד הסיור ישנן בדרך כלל שלוש פלוגות לוחמות, לרוב בפיקוד קצין בדרגת סרן או רב-סרן. פלגות אלו מהוות את הגוף הלוחם העיקרי של היחידה. הפלוגות מורכבות מצוותים, יחידות משנה המקבילות למחלקות בגדודי חי"ר רגילים. מפקד הצוות הוא קצין בדרגת סגן. הצוותים כוללים לוחמים שלהם ייעודים ותפקידים שונים. שלוש הפלגות בעבר היו:
פלוגת הסיור (פלס"ר) – זוהי יחידת הסיור של החטיבה, שנועדה להוביל את החטיבה כולה. לפלוגות הסיור התמחויות ייעודיות נוספות, כמו לחימה בטרור, ביצוע מארבים חודרים בשטח אויב, לחימה במתארים מיוחדים, ועוד.
פלוגת החבלה (פלחה"ן) – פלוגה זו מתמחה בכל נושאי ההנדסה הקרבית: פינוי והטמנת מוקשים ומטעני חבלה, מעבר מכשולים, פריצה חמה וקרה, חבלה ועוד. זאת, בנוסף לרמת לוחמת חי"ר גבוהה. בדומה לאופי והייעוד של גדודי חה״ן כפלוגת הנדסה.
פלוגה נגד טנקים (פלנ"ט) – פלוגה זו מתחמה בהפעלת אמצעי נ"ט ורתק מתקדמים אשר בעזרתם מכניסה הפלוגה את היחידה והחטיבה ככלל ללחימה. בנוסף, לעורב אמצעי תצפית וסיור מתקדמים מאוד, אשר משמשים להשיג באמצעותם מודיעין קרבי על גודלם, עוצמתם ומיקומם של כוחות האויב (ייעוד זה היה שייך בעבר לפלס"ר).
לאחר שנת 2021 אחרי שינוי עמ״ט הגדס״ר חל שינוי בייעודי הפלגות הלוחמות המאגדות חמישה ייעודים רתק, חבלה, חוד, לת״ק וגיל.
מבנה הפלגות כיום:
פלגות פשיטה – א, ב (בעבר פלחה״ן ופלס״ר) הן הפלגות המתמחות ב: רתק, חבלה, חוד ולת״ק (לכל צוות ייעוד שונה). כל צוות עובר קורס לוחמה בטרור המסמיך אותו כצוות התערבות ובנוסף כל צוות עובר הקמה (קורס פנים-יחידתי) חוץ מלת״ק (הקורס נלמד במתקן אדם) וחבלה הנלמד בבהלצ.
פלגת רא״ם – (רשת, אש, מודיעין) בעבר העורב כמו בעבר הפלגת מכניסה את החטיבה ללחימה על ידי אמצעים מתקדמים המאפשרים בנוסף לאסוף מודיעין קרבי, להכווין אש (תותחנים, מרגמות, מסק״ר, רומח, זיק ועוד), לפלגה בנוסף יש יכולת מנויידת על גבי האמרים שנהגי הפלגה עוברים הכשרה פנים-יחידתית ובבלנמ האורכת במצטבר כחודשיים.
צוותי הפלגה יכולים לחבור אל הפלגות ביחידה או הפלוגות בגדודים בנוסף לפעול כשני צוותים במשימות עומק. לפלגה אמצעי הסוואה מתקדמים, טילי נ״ט ונ״א, אמצעים תרמיים ועוד.
בניגוד למשתמע משמו, גדוד הסיור המדברי אינו גדוד סיור במשמעות שתוארה כאן.
אמצעי לחימה

אמצעי חי"ר – את סוגי אמצעי הלחימה שניתן למצוא בגדוד הסיור ניתן לראות בכל יחידת חי"ר אחרת, אך כמו כל יחידה מובחרת אחרת, ליחידה אמצעים נוספים.
אמצעים ייעודיים – האמצעים הייעודים הם אמצעים שנועדו לשימוש בתחום ה"ייעודי" – נ"ט, סיור וחבלה. האמצעים העיקריים הם:
אמצעים נגד טנקים – טילים נגד טנקים מסוג טאו, "עורב", מתוצרת ארצות הברית ו"גיל", מתוצרת ישראל. טילים אלו נישאים רגלית או רכובים על נגמ"ש M-113 או רכב האמר.
אמצעי סיור ותצפית שונים – משקפות לטווחים רחוקים, אמצעי ראיית לילה, מכשירי ניווט, ועוד.
אמצעי חבלה – מוקשים מסוגים שונים, אמצעים לגילוי מוקשים, אמצעים לפריצת מכשולים בשדה הקרב, בהם גם אמצעים לפריצה למבנים, פיצוץ מבנים, והנחת זירות מטענים ועוד.
רכבים – רכבי האמר, "דוד", "זאב", נגמ"ש M-113, נגמ"שים כבדים מדגם "נמ"ר" (בשימוש חטיבת גולני וגבעתי).
הערות שוליים

↑  רפי קוצר, באתר גדוד הסיור של חטיבת גולני.
↑  רפי קוצר, "מחלקת הקומנדו". בתוך: בנימין עציוני (עורך), "אילן ושלח - דרך הקרבות של חטיבת גולני", הוצאת מערכות, 1950, עמודים 287-291.
↑  מאיר עמית, "גדוד הפשיטה הממוכן". בתוך: בנימין עציוני (עורך), "אילן ושלח - דרך הקרבות של חטיבת גולני", הוצאת מערכות, 1950, עמוד 67.
↑  משה ("מוסה") פלד ז"ל (1948-1949), מתוך אתר גדוד הסיור של חטיבת גולני.
1 2  אורי מילשטיין, המהפכה שנכשלה, מקור ראשון, ‏ 05.09.2003.
↑  הצנחנים בשנת 1953, באתר הצנחנים בעשור הראשון.
↑  מעלה עוזי מהצנחנים - סגירת מעגל, מתוך אתר "ג'יפולוג".
↑  פיני דגן - פרופיל, באתר גדס"ר גולני.
↑  הקמת היחידה - 1974, מתוך האתר הרשמי של עורב צנחנים.
↑  פעילויות מבצעיות 1975-1982, מתוך האתר הרשמי של עורב צנחנים.
↑   הגדס"ר הופך לסיירת. כך זה הולך לקרות, באתר צה"ל, 19 בנובמבר 2020